Diari Oficial de la Generalitat Valenciana


Sumari del DOGV 3771, del 14-06-2000 (2000/4067)

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Ontinyent per a la reclassificació com a elemental del Conservatori Professional de Música «Josep Melchor Gomis» de titularitat municipal d'eixa localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4067


Data del document
:   17-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Ontinyent
    * administració local
    * centre d'ensenyament
    * educació artística
    * música
    * cooperació administrativa

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Ontinyent per a la reclassificació com a elemental del Conservatori Professional de Música "Josep Melchor Gomis" de titularitat municipal d'eixa localitat. [2000/X4067]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament d'Ontinyent, el 17 d'abril de 2000, un Conveni per a la reclassificació com a elemental del Conservatori Professional de Música "Josep Melchor Gomis" de titularitat municipal d'eixa localitat, i en compliment del que estableix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0289/2000, i que figura com a annex d'aquesta resolució.
  
València, 17 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Ontinyent, per a la reclassificació com a elemental del Conservatori Professional de Música "Josep Melchor Gomis" de titularitat municipal d'eixa localitat.
  
València, 17 d'abril de 2000
  
Reunits:
  
D'una banda l'Honorable Senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per a dit acte mitjançant acord adoptat pel Govern Valencià en la reunió del dia 25 de gener de 2000.
  
I d'altra banda, la senyora Mª Lina Insa Rico, alcaldessa-presidenta de l'Ajuntament d'Ontinyent, facultada per a dit acte per l'acord del ple de l'esmentat Ajuntament de 31 de juliol de 1998 i assistida pel senyor secretari de la corporació Rafael Pérez Albors.
  
Manifesten:
  
1. L'Ajuntament d'Ontinyent, titular del Conservatori Professional de Música Josep Melchor Gomis de l'esmentada localitat acordà, en sessió ordinària del ple municipal celebrada el dia 19 de juny de 1997, sol·licitar a la Conselleria de Cultura, Educació i Ciència el cessament dels ensenyaments de grau mitjà, des de l'acabament del curs 1996/1997, la qual cosa implica la reclassificació del centre, que passarà a ser la de Conservatori Elemental de Música.
  
2. El Conveni entre la Generalitat Valenciana (Conselleria d'Educació i Ciència) i l'Ajuntament d'Ontinyent, de 25 de gener de 1995 (DOGV de 14 de juliol) va establir el reconeixement de la plena validesa acadèmica oficial dels ensenyaments de música de grau mitjà i elemental, corresponents a la nova ordenació educativa, impartits al conservatori esmentat.
  
3. La limitació d'oferta d'ensenyaments al grau elemental no implicarà cap perjudici per a l'alumnat que cursa estudis musicals a la localitat i comarca, ja que la Conselleria de Cultura, Educació i Ciència, mitjançant el Decret 311/1997, de 24 de desembre (DOGV de 9 de gener de 1998), ha creat un Conservatori Professional de Música a la mateixa localitat on s'impartirà el grau mitjà, per tal de garantir la possibilitat de continuació dels citats estudis artístics.
  
Per tot això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament d'Ontinyent acorden subscriure el present conveni segons les següents
  
Clàusules:
  
Primera
  
S'acorda la reclassificació com a Elemental del Conservatori Josep Melchor Gomis d'Ontinyent, de titularitat municipal i número de codi 65328907, així com el canvi de denominació del centre que passarà a ser "Josep Melchor Gomis".
  
Segona
  
Dit conservatori, ha deixat de impartir el grau mitjà de música des de l'inici del curs 1997/1998, en conseqüència, impartirà el grau elemental de les següents especialitats de la nova ordenació educativa:
  
Piano, violoncel, violí, viola, percussió, trombó, trompeta, saxòfon, clarinet, flauta travessera, guitarra, oboè, amb una capacitat total conjunta de 180 llocs escolars.
  
Tercera
  
Es deixa sense efecte l'adscripció administrativa al Conservatori Joaquín Rodrigo de València, per desaparèixer el grau mitjà a què es referia.
  
Quarta
  
Correspon al titular del Conservatori Professional de Música Josep Melchor Gomis, d'Ontinyent, la dotació pressupostària necessària per a les despeses derivades del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyament de música.
  
Cinquena
  
El Conservatori Elemental de Música Josep Melchor Gomis, d'Ontinyent, se sotmetrà a l'autoritat de la Conselleria de Cultura, Educació i Ciència i de la Inspecció Educativa en aquells supòsits previstos en el Decret 180/1992, de 10 de novembre del Govern Valencià, pel que es regula l'organització i funcions de la Inspecció Educativa de la Comunitat Valenciana (DOGV de 27 de novembre), modificat pel Decret 197/1993, de 13 d'octubre (DOGV núm. 2.135).
  
Sisena
  
El titular del Conservatori es compromet a:
  
a) Complir el que establix sobre òrgans de govern dels centres públics, en el títol segon de la Llei Orgànica 9/1995, de 20 de novembre de la Participació, l'Avaluació i el Govern dels Centres Docents.
  
b) Complir els requisits establits en l'article segon apartat 2 del Decret 2.618/1966, de 10 de setembre, sobre reglamentació general de Conservatoris de Música (BOE de 24 d'octubre) i en el Reial Decret 389/1992, de 15 d'abril, pel qual s'establixen els requisits mínims dels centres que impartisquen ensenyaments artístics.
  
c) Que els plans d'estudis, programes, dedicació horària, nivells i sistema d'avaluació a desplegar seran els establits en la legislació vigent: Reial Decret 756/1992, de 26 de juny, Decret 151/1993, de 17 d'agost, del Govern Valencià, modificat pels decrets 94/1994, de 24 de maig, 72/1996, de 2 d'abril, i el 216/1997, de 30 de juliol.
  
d) Seguir les mateixes directrius acadèmiques de l'administració Educativa per als centres dependents de la Conselleria de Cultura, Educació i Ciència, així com presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, i adjuntar els documents que justifiquen el compliment de la titulació exigida del nou professorat.
  
e) La custòdia d'actes, expedients d'alumnes, registres de correspondència oficial i tots els documents de caràcter administratiu que es generen en virtut de les facultats que se li conferixen.
  
Setena
  
Les modificacions que es produïsquen en els ensenyaments, instal·lacions i altres requisits mínims que, segons el Reial Decret 389/1992, de 15 d'abril, ha de reunir el centre, seran notificades a l'administració Educativa, la qual instruirà l'oportú expedient, els tràmits del qual seran anàlegs als que se seguixen en els dels centres privats. Les citades modificacions produiran els oportuns efectes en el moment en què es modifique el present conveni o s'hi subscriga la corresponent addenda.
  
Vuitena
  
Queden revalidades sempre en relació al grau elemental de música, les clàusules sisena i setena del Conveni de 25 de gener de 1995 (DOGV de 14 de juliol).
  
Novena
  
El present conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dues parts firmen el present conveni al lloc i en la data consignats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcaldessa-presidenta de l'Ajuntament d'Ontinyent,
  
Mª LINA INSA RICO